
ΔΙ ΑΤΑΓΜΑ ΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 29 (1) 

Τροποποίηση ορισμένων διατάξεων του καταστατικού του Ταμείου 
Προνοίας Δικηγόρων Ηρακλείου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη; 

1. Τις διατάξεις των παρ. 1 και 2 του άρθρου 1 του Α.Ν. 87/36 
(ΦΕΚ 390/τ.Α·). 

2. Τις διατάξεις της παρ. 1 του άρθρου 1 του Ν. 753/48 (ΦΕΚ 
203/τ.Α·). 

3. Τις διατάξεις του άρθρου 14 του Π.Δ. 105/88 (ΦΕΚ Δδ/τ.Α'). 

4. Τις διατάξεις των άρθρων 23 παρ. 1, 24 παρ. 1 και 2 στοιχ. γ’, 
26 παρ. 1 και 27 παρ. 1 στοιχ. δ’ του Ν. 1558/1985 (ΦΕΚ 137/ 
τ.Α·). 

5. Την 904/30.11.88 κοινή απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφοιλίσεων (ΦΕΚ 863/ 
τ.Β·). 

6. Τη γνώμη του Συμβουλίου Κοινωνικής Ασφάλειοις που διατυπώ¬ 
θηκε κατά την 47η/ΐ5.4.87 συνεδρίασή του της ΚΔ' περιόδου. 

7. Την 381/1987 γνωμοδότηση του Συμβουλίου της Επικράτειας 
μετά από πρόταση του Υφυπουργού Υγείας, Πρόνοιοις και Κοινωνικών 
Ασφαλίσεων, αποφασίζουμε: 

Άρθρο μόνο. 

Κυρώνεται η από 4.6. 1986 απόφαση της Γενικής Συνέλευσης των 
μελών του Δικηγορικού Συλλόγου Ηρακλείου για την τροποποίηση των 
κατωτέρω διατάξεων του καταστατικού του Ταμείου Προνοίας Δικηγό¬ 
ρων Ηρακλείου, που κυρώθηκε με το Β.Δ. 1/30.9.50 (ΦΕΚ 218/τ.Α·) 
και ισχύει όπως έχει τροποποιηθεί, η οποία έχει ως εξής: 


α) Το άρθρο 7 του καταστατικού, όπως ισχύε_^ετά την τελευταία 
τροποποίησή του με το άρθρο 1 του Β.Δ. 952/24.11.66 (ΦΕΚ 260/ 
τ.Α’) αντικαθίσταται ως ακολούθως; 

Πόροι του Ταμείου είναι; 

1) Δραχμές 2.000 ως δικαίωμα εγγραφής που καταβάλλονται σε 3 
δΐμηνιαίες δόσεις από την ημέρα που γράφεται στο Μητρώο του Δικηγο¬ 
ρικού Συλλο^ου-Ηρακλείου. 

2) Δραχμές 15.000 ως δικαίωμα εγγραφής που καταβάλλεται από 
κάθε δικηγόρο που μετατίθεται από άλλο Δικαστήριο στο Πρωτοδικείο 
Ηρακλείου και δραχμές 30.000 που καταβάλλονται στο Ταμείο από 
κάθε διοριζόμενο δικηγόρο, εφόσον παίρνει σύνταξη ή μέρισμα από τρ 
Δημόσιο ή οιοδήποτε ασφαλιστικό Ταμείο ή Νομικό Πρόσωπο Δημόσιοί) 
Δικαίου, άνω των 10.000 δραχμών το μήνα. Εάν παίρνει σύνταξη μι¬ 
κρότερη από τις δέκα χιλιάδες δρχ., το δικαίωμα εγγραφής του είναι 
15.000 δροιχμές. 

3) Δραχμές 2.500 για την αναγνώριση του γάμου, που καταβάλλο¬ 
νται μέσα σε τρεις (3) μήνες από τότε που έγινε ο γάμος. 

4) Το χρηματικό ποσό που ορίζεται στο άρθρο 16 για την επανεγ- 
γραφή. 

5) Εάν ο υπόχρεος δικηγόρος αρνείται να καταβάλει έστω και μερι¬ 
κώς τις παραπάνω εισφορές, στερείται αυτοδίκαια από το χρόνο της αρ- 
νήσεώς του όλα τα βοηθήματα που παρέχει το Ταμείο. 

Αποκτά όμως και πάλι αυτό το δικαίωμα, από τότε που αυτός ή η 
οικογένειά του καταβάλλει τα καθυστερούμενα, προσαυξημένα όμως με 
το εκάστοτε από το Νόμο προβλεπόμενο ποσοστό, μη δυναμένης όμως 
της προσαύξησης να υπερβεί κατ’ ανώτατο όριο το 75% του οφειλομέ- 
νου ποσού. 

6) Τα ειδικά τέλη που εισπράττει το Ταμείο σύμφωνα με το άρθρο 8. 

7) Τα κληροδοτήματα και οι δωρεές προς το Ταμείο. 

8) Οι τόκοι, τα μερίσματα από ομολογίες ή μετοχές και από άλλα 
έσοδα του Ταμείου, και 

9) Τα χρηματικά ποσά που καταβάλλονται από το Δικηγορικό Σύλ¬ 
λογο, που προέρχονται από εισφορές που επεβλήθηκοιν και από εκείνες 
που πρόκειται να επιβληθούν. 

β) Το άρθρο 8 του καταστατικού, όπως ισχύει μετά την τελευταία 
τροποποίησή του με το Π.Δ. 37 της 14/19.1.1978 (ΦΕΚ 6/τ.Α’), 
αντικαθίσταται ως ακολούθως: 

Πόροι του Ταμείου είναι και τα τέλη που καταβάλλονται από κάθε δι¬ 
κηγόρο στις δικαστικές ή και εξώδικες πράξεις. 

Από τα παραπάνω τέλη ο δικηγόρος και μέλος του Ταμείου είναι 
υποχρεωμένος να καταβάλλει κάθε χρόνο στο Ταμείο ποσό που είναι 
ίσο, τουλάχιστο με το εκατονταπλάσιο της παράστασης του Πρωτοδι¬ 
κείου και θα αποδεικνύεται με ισόποσα αποκόμματα των ειδικών τελών 
του Ταμείου Προνοίας Δικηγόρων Ηρακλείου που θα επικολλά σε ειδικό 
^ βιβλιάριο, μέχρι το τέλος Φεβρουάριου του επόμενου χρόνου. Ο Δικηγό- 
• ρος που δεν κάνει αποδεδειγμένα τις παραπάνω καταβολές είναι υπο¬ 
χρεωμένος να επικολλά στο ειδικό αυτό βιβλιάριο ολόκληρα ένσημα που 
να καλύπτουν το έλλειμμα. 

Προς εφαρμογή των ανωτέρω, θα επικολλάται ένσημο του Ταμείου 
στα πρωτότυπα των δικογράφων και στις παραστάσεις που απευθύνο¬ 
νται, στο Ειρηνοδικείο και στο Πταισματοδικείο δρχ. 30, στο Πρωτοδι- 

κεϊο, 1 Ιλημμελειοδικείο, Εισαγγελία χαι Διοικητικό Πρωτοδικείο δρχ. 
60, στο Ποινικό, Πολιτικό και Διοικητικό Εφετείο δρχ. 120 και σε όσα 
απευθύνονται στον Άρειο Πάγο, το Συμβούλιο της Επικρατείοις και το 
Ελεγκτικό Συνέδριο δρχ. 240. 

Στα αντίγραφα των παραπάνω δικογράφων δεν επικολλάται ένσημο. 
Οι Πόροι του Ταμείου από τα εξώδικα έγγραφα είναι, το επικολλούμενο 
ένσημο του Ταμείου στις επιταγές. 

Για τις επιταγές επί αποφάσεων Ειρηνοδικείου Πλημμελειοδικείου 
δρχ. 60, για τις επιταγές επί αποφάσεων Πολιτικών και Ποινικών Εφε- 
τείων δρχ. 120 κοιι για τις επιταγές επί αποφάσεων Αρείου Πάγου δρχ. 
240. 

Στις υποθέσεις που καταβάλλεται Δικαστικό ένσημο, κάθε δικηγόρος 
θα καταβάλλει τέΐ.ος για λογαριασμό του Ταμείου Προνοίας Δικηγόρων 
Ηρακλείου, που θα ανέρχεται σε ποσοστό δέκα στα εκατό (10%) του Δι¬ 
καστικού ενσήμου, δεν μπορεί όμως, να είναι κατώτερο από δρχ. 30. 

γ) Η παρ. 1 του άρθρου 13 του καταστατικού, όπως ισχύει μετά την 
τροποποίησή της με το Π.Δ. 37 της 14/19.1.78 (ΦΕΚ 6/Α'), αντικα¬ 
θίσταται ως ακολούθως: 

Το προσωρινό βοήθημα που χορηγείται στα μέλη κατά το άρθρο 2 
παρ. 1 στοιχ., Α' του Καταστατικού, δεν μπορεί να υπερβεί το ποσό των 
πενήντα χιλιάδων (50.000) δρχ. το χρόνο για κάθε μέλος και δίδεται με 
αιτιολογημένη αιιόφαση της Διοικητικής Επιτροπής, είτε τμηματικά, 
είτε συνολικά, ανάλογα με τις παρουσιαζόμενες ανάγκες του μέλους. 
Υπέρβαση του παραπάνω ποσόύ μέχρι και του διπλάσιου, κατ’ ανώτατο 
όριο, επιτρέπεται σε περίπτωση εξαιρετικής ανάγκης κατά την κρίση 
της Διοικητικής Επιτροπής, η οποία πρέπει να πάρει ομόφωνη από¬ 
φαση, για την παραπάνω αιτία. 

Τα προσωρινά βοηθήματα δεν μπορούν σε καμιά περίπτωση να υπερ- 
βούν τα δέκα στα εκατό (10%) των εσόδων του Ταμείου, κατά τη 
χρήση του προηγούμενου χρόνου, μετά την αφαίρεση των εξόδων της 
Διοίκησης και διαχείρισης. 

. δ) Το άρθρο 14 του καταστατικού, όπως ισχύει μετά την τελευταία 
τροποποίησή του με το άρθρο 1 του Π.Δ. 124/27.3.84 (ΦΕΚ 39/Α') 
αντικαθίσταται ως ακολούθως: 

1. Το Ταμείο χορηγεί εφάπαξ βοήθημα στους μετόχους του που 
έχουν πέντε (5) τουλάχιστο χρόνια συμμετοχή σ’ αυτό και αποχωρούν 
από τη δικηγορία, ύστερα από είκοσι. (20) τουλάχιστο χρόνια άσκησης 
του δικηγορικού λειτουργήματος. Το παραπάνω βοήθημα υπολογίζε¬ 
ται, σε δραχμές τριάντα χιλιάδες (30.000) για κάθε χρόνο πραγματι¬ 
κής συμμετοχής στο Ταμείο και μέχρι τριάντα πέντε (35) το πολύ χρό¬ 
νια και σε δραχμές δεκαπέντε χιλιάδες (15.000) για κάθε χρόνο πάνω 
από τα 35 και μέχρι (40) συνολικά χρόνια πραγματικής συμμετοχής 
στο Ταμείο. 

Εάν στην άθροιση αυτού του χρόνου μένει υπόλοιπο χρονικό διά¬ 
στημα πάνω από έξΓ(6) μήνες, υπολογίζεται σαν ολόκληρος χρόνος. 

2. Σε περίπτωση θανάτου μέλους του Ταμείου ή αποχώρησής του 
από αυτό εξαιτίας αναπηρίας, όπως αυτή προβλέπεται και ορίζεται από 
τις σχετικές διατάξεις του Ταμείου Νομικών, χορηγείται το ίδιο βοή¬ 
θημα. Σε περίπτωση θανάτου του μετόχου, το βοήθημα χορηγείται 
στους δικαιούχους που αναφέρονται στο άρθρο 4 του Καταστατικού, με 
την παρακάτω σειρά και προτεραιότητα: 

α) Ολόκληρο το βοήθημα χορηγείται στον επιζώντα σύζυγο και τα 
παιδιά, η μεν σύζυγός παίρνει το μισό (1 /2), τα παιδιά δε το άλλο μισό 
και σε ίσα μέρη και κατά ρίζες. Εάν υπάρχουν μόνο παιδιά, χορηγείται 
σ’ αυτά ολόκληρο το παραπάνω βοήθημα σε ίσα μέρη και κατά ρίζες. 

β) Εάν υπάρχει μόνο σύζυγος χωρίς παιδιά, το παραπάνω βοήθημα 
χορηγείται ολόκληρο σ’ αυτήν, εκτός αν υπάρχουν γονείς του μετόχου, 
οπότε αυτοί παίρνουν το (1/4) και η σύζυγος τα (3/4). 

Εάν υπάρχουν μόνο γονείς, ολόκληρο το βοήθημα χορηγείται σ’ αυ¬ 
τούς σε ίσα μέρη. 

ε) Το άρθρο 16 του καταστατικού, όπως ισχύει μετά την τροποποί¬ 
ησή του με το Β.Δ. 17.3/4.4.59 (ΦΕΚ 64/Α'), αντικαθίσταται ο)ς 
ακολούθως: 

«Δικηγόρος μέτοχος του Ταμείου που παραιτείται από το δικηγορικό 
επάγγελμα και παύει να ασκεί τη δικηγορία, προκειμένου να επανέλθει 
για να διορισθεί και πάλι δικηγόρος, πρέπει για να γίνει μέτοχος του Τα¬ 
μείου: 

α) Να επιστρέφει ό,τι πήρε από το Ταμείο σαν βοήθημα με το νόμιμο 
τόκο, από το χρόνο λήψής του ποσού μέχρι την επιστροφή του και 

β) Να καταβάλει δραχμές 10.000 για τη νέα εγγραφή του. 

Πριν εξοφλήσει ολοκληρωτικά τις παραπάνω υποχρεώσεις του, δεν 
μπορεί να γίνει μέλος του Ταμείου». 


Στον Υφυπουργό Υγείας, Πρόνοιας και Κοινωνικών Ασφοιλίσεων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 12 Ιανουάριου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΟΝΙΚΟΝ ΑΣΦΑΛΙΣΕΩΝ 

ΝΙΚΟΣ ΡΙΖΟΓΙΑΝΝΗΣ 
■.-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 30 (2) 

Αντικατάσταση του άρθρου 35 του Κανονισμού Περίθαλψης του Τα¬ 
μείου Ασφαλίσεως Προσωπικού ΟΤΕ (β.δ/γμα 244/66, ΦΕΚ 66/ 

Α/66), όπως έχει τροποποιηθεί. 

Ο ΠΡΟΕΔΡΟέ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντοις υπόψη: 

1. Τις διατάξεις της παρ. 2 του άρθρου 12 του ν. 4497/1966 «Περί 
ρυθμίσεως θεμάτων Κοινωνικής Ασφαλίσεως και περί ετέρων τινών 
διατάξεων» (Α' 37) και της παρ. 1 (εδαφ. β') του άρθρου 7 του ν.δ/τος 
822/1971 (Α’ 11). 

2. Τις διατάξεις του άρθρου 113 του π.δ/τος 544/77 (Α' 178), που 
τροποποιήθηκε με το άρθρο 2 (παρ. 1) ν. 728/77 (Α’ 316). 

3. Τις διατάξεις των άρθρων 23 (παρ. 1), 24 (παρ. 1 και 2 περίπτ. 
γ') και 27 (παρ. 1 περίπτ. δ’) του ν. 1558/85 «Κυβέρνηση και Κυβερ¬ 
νητικά Όργανα» (Α' 137). 

4. Την Κοινή Απόφαση των Πρωθυπουργού και Υπουργού Υγείας, 
Πρόνοιας και Κοινωνικών Ασφαλίσεων αριθ. 904/30.11.88 «Ανάθεση 
αρμοδιοτήτων στους Υφυπουργούς Υγείας, Πρόνοιας και Κοινωνικών 
Ασφοιλίσεων» (Β' 863). 

5. Τη γνώμη του Διοικητικού Συμβουλίου του Ταμείου Ασφαιλίσεως 
Προσωπικού ΟΤΕ, που διατυπώθηκε στη με αριθ. 2971/7.12.87 συ¬ 
νεδρίασή του. 

6. Τη γνώμη του Συμβουλίου Κοινωνικής Ασφαλείοις, που διατυπώ¬ 
θηκε κατά τη συνεδρίασή του αριθ. 13/13.7.88 της ΚΔ’ Περιόδου. 

7. Την 810/3.11.88 γνωμοδότηση του Συμβουλίου της Επικρά¬ 
τειας, ύστερα από πρόταση του Υφυπουργού Υγείας, Πρόνοιας και Κοι¬ 
νωνικών Ασφαλίσεων, αποφασίζουμε: 

Άρθρο μόνο 

Το άρθρο 35 του β.δ/τος 244/66 (Α' 66), όπως τούτο τροποποιή¬ 
θηκε και συμπληρώθηκε με το άρθρο 2 του π.δ/τος 577/85 (Α’ 203) 
και με το άρθρο 2 του π.δ/τος 109/87 (Α' 64) αντικαθίσταται ως εξής: 

Άρθρο 35 

Τόπος και τρόπος παροχής Ιατρικής αντ’ιληψης 

1. Η ιατρική περίθαλψη παρέχεται στα ιατρεία του Ταμείου ή των εμ¬ 
μίσθων γιατρών ή στα ιατρεία των, με οποιονδήποτε τρόπο, συνεργαζο- 
μιένων με το Ταμείο γιατρών ή των γιατρών που επιλέγονται ελεύθερα 
από τους ασφαλισμένους, που νόμιμα ασκούν την Ιατρική κατά τα οριζό¬ 
μενα με γενικές αποφάσεις του Διοικητικού Συμβουλίου. 

Εφόσον η κατάσταση της υγείας του ασφαλισμένου δεν επιτρέπει τη 
μιετακίνησή του, μπορεί να χοιλέσει γιατρό στο σπίτι του. 

2. Η ιατρική περίθαλψη παρέχεται από μεν του εμμίσθους γιατρούς 
με την επίδειξη του Βιβλιαρίου Ασθένειας, από δε τους λοιπούς για¬ 
τρούς, κατά τα οριζόμενα με γενικές αποφάσεις του Διοικητικού Συμ¬ 
βουλίου. 

3. Παραπεμπτικό δελτίο, που εκδίδει ο θεράπων γιατρός, πρέπει να 
έχει τη θεώρηση του Προϊσταμένου γιατρού ή του εντεταλμένου γιατρού 
του.Ταμιείου ή γιατρού του εργοδότη. 

Στους τόπους που δεν υπηρετεί έμμισθος γιατρός του Ταμείου, η θε¬ 
ώρηση ενεργείται από γιατρό του εργοδότη. 

Σε επείγουσα περίπτωση ο ασφαλισμένος μπορεί να προβεί στην εκτέ¬ 
λεση παρακλινικών εξετάσεων, χωρ’ις τη θεώρηση του παραπεμπτικού 
που προβλέπεται από το προηγούμενο εδάφιο, με την προϋπόθεση ότι θα 
προσκομίσει τα σχετικά δικαιολογητικά μέσα σε οκτώ (8) ημέρες από 
την έκδοσή του στα κατά τ’ ανωτέρω, αρμόδια όργανα, τα οποία θα κρί¬ 
νουν το επείγον της περίπτωσης και την έκταση της περίθοιλψης που πα¬ 
ρασχέθηκε. 

1·. Στις περιπτώσεις που ο «σφαλισμένος επιλέγει ελεύθερα γιατρό, 
έξω από τον χΰιιλο των’έμμισθων ή των γιατρών που έχουν σύμβαση με 
το Ταμείο, καταβόιλλει απ’ ευθείας σ’ αυτόν την αμοιβή του. 

Στην περίπτωση του προηγούμενου εδαφίου, το Ταμείο καταβάλλει 
στον ασφαλισμένο την αμοιβή σύμφωνα με το τιμολόγιο του Δημοσίου, 
όπως ισχύει κάθε φορά, με βάση θεωρημένο δελτίο παροχής υπηρεσιών 
του γιατρού το οποίο πρέπει να προσκομισθεί στο Ταμείο μέσα σε έξι (6) 
μήνες από την πραγματοποίηση της επίσκεψης. 

5. Ασφοίλισμένος που ευρίσκεται σε τόπο διαφορετικό από την κατοι¬ 
κία του για να τύχει ιατρικής περίθαλψης, πρέπει να ζητήσει την έγκριση 
των αρμοδίων υπηρεσιών του Ταμείου ή των εργοδοτών του τόπου της 
προσωρινής διαμονής του. 

Σε περίπτωση που δεν υπάρχουν υπηρεσίες του προηγούμενου εδα¬ 
φίου, ο ασφαλισμένος μπορεί να τύχει της ανάγκαίοις περίθαλψης με 
ανάλογη εφαρμογή των όσων ορίζονται στην παρ. 4 του άρθρου αυτού, 
οπότε το Ταμείο καταβάλλει τη σχετική δαπάνη με βάση το τιμολόγιο 
του Δημοσίου που ισχύει κάθε φορά εφόσον τα δικαιολογητικά υποβλη¬ 
θούν μέσα σε έξι (6) μήνες από την πραγματοποίηση της περίθοιλψης και 
μετά από σύμφωνη γνώμη του Προϊσταμένου του Γραφείου Υγειονομι¬ 
κού, ως προς την ανάγκη και την έκταση της περίθαλψης που παρασχέ¬ 
θηκε. 

6. Ασφοίλισμένος που ευρίσκεται στο εξωτερικό, μπορεί να τύχει της 
αναγκαίας υγειονομικής περίθοιλψης, χωρίς να τηρηθούν τα οριζόμενα 
στο άρθρο αυτό. Με την προσκόμιση των νομίμων δικαιολογητικών και 
ύστερα από γνώμη του Υγειονομικού Συμβουλίου, περί της ανάγκης και 
της έκτασης της υγειονομικής περίθαλψης που.παρασχέθηκε, το Ταμείο 
καταβάλλει τη σχετική δαπάνη, με βάση τα τιμολόγια που ισχύουν στην 
Είλλάδα. 

Σε περίιττωση που ο ασφαλισμένος ευρίσκεται στο εξωτερικό για υπη¬ 
ρεσιακούς λόγους, το Ταμείο καταβόιλλει τη δαπάνη με βάση τις σχετι¬ 
κές αποδείξεις, που θα προσκομίσει στο Ταμείο. 

7. Σε εξαιρετικές περιπτώσεις, για τις οποίες δεν κατέστη δυνατή η 
διάγνωση της πάθησης στην Ελλάδα ή η εφαρμοσθείσα θεραπεία δεν 
ήταν αποτελεσματική, μπορεί με απόφαση του Διοικητικού Συμβουλίου 
και ύστερα από γνωμοδότηση του Υγειονομικού Συμβουλίου, να εγχρι- 
θεί η νοσηλεία του στο εξωτερικό. 

Στις περιπτώσεις αυτές το Ταμείο καταβόιλλει, με την προσκόμιση 
των νομίμων δικαιολογητικών, την πραγματική δαπάνη της νοσηλείας 
του, που κρίθηκε απαραίτητη από το Υγειονομικό Συμβούλιο, καθώς 
και το διπλάσιο της δαπάνης που προβλέπεται κάθε φορά από το άρθρο 
46 παρ. 4 εδαφ. α' για παραμονή εκτός νοσηλευτηρίου. 

8. Σε περίπτωση σοβαρής ασθένειας και ύστερα από γνωμάτευση του 
θεράποντος γιατρού, μπορεί να συγκροτείται Ιατρικό Συμβούλιο, του 
οποίου η σύνθεση καθορίζεται από το θεράποντα γιατρό σε συνεννόηση 
με τον ασθενή ή τους οικείους του. 

Το Ιατρικό Συμβούλιο, συγκαλείται, ύστερα από έγκριση του προϊ¬ 
σταμένου γιατρού, η οποία όμως, σε επείγουσες περιπτώσεις, μπορεί να 
δοθεί και εκ των υστέρων. 

Στο Ιατρικό Συμβούλιο δεν μπορούν να μετέχουν περισσότεροι από 
τρεις (3) γιατροί, εκ των οποίων ο ένας είναι ο θεράπων». 

Στον Υφυπουργό Υγείας, Πρόνοιας και Κοινωνικών Ασφοιλίσεων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 12 Ιανουάριου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΟΝ ΑΣΦΑΛΙΣΕΩΝ 

ΝΙΚ. ΡΙΖΟΓΙΑΝΝΗΣ 

, -♦- ■ 

ΠΡΟΕΔΡΙΚΟ ΔΙΑΤΑΓΜΑ ΥΠ'ΑΡΙΘ. 31 (3) 

Υπαγωγή στην ασφόιλιση του Ειδικού Τομέα Επικουρικής Ασφόιλισης 

Μισθωτών που λειτουργεί στο ΙΚΑ (ΙΚΑ τ ΕΤΕΑΜ) του τοικτικού 

προσωπικού του Δικηγορικού Συλλόγου Πειραιά. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατόιξεις των παρ. 2 και 3 του άρθρου 55 του ν. ΤΙ 40/1981 
(ΦΕΚ 68/81 τ.Α·). 

2. Το άρθρο 6 του ν. 1358/1983 (ΦΕΚ 64/83 τ.Α’). 


3. Τα άρθρα 23, παρ. 1 στοιχ. στ’ και 24 παρ. 1 και παρ. 12 α-οιχ. 
γ’,' 26 παρ. 1 και 27 παρ. 1 στοιχ. δ' του Ν. 1558/1985 (ΦΕΚ 137/ 
26.7.85 τ.Α·). 

4. Την 904/30.11.1988 απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων (ΦΕΚ 863/ 
30.11.88 τ.Β'). 

5. Το άρθρο 1 παρ. 3 περ. β’ του Π. Δ/τος 231/1986 (ΦΕΚ 97/ 

1986 τ.Α’). 

6. Τη σύμφωνη γνώμη του Διοικητικού Συμβουλίου του Δικηγορικού 
Συλλόγου Πειραιά, που διατυπώθηκε στην από 12.1.1988 συνεδρίασή 
του. 

7. Τη γνώμη του Δ.Σ. του ΙΚΑ, που διατυπώθηκε στην 27/Συν. 
313/25.8.88 συνεδρίασή του. 

8. Την 780/1988 γνωμοδότηση του Συμβουλίου Επικράτειας μετά 
από πρόταση του Υφυπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

Άρθρο Μόνο 

1. Το τακτικό προσωπικό του Δικηγορικού Συλλόγου Πειραιά υπά¬ 
γεται υποχρεωτικά, από 1.2.1988, στην ασφάλιση του Ειδικού Τομέα 
Επικουρικής Ασφάλισης Μισθωτών, που λειτουργεί 'στο ΙΚΑ (ΙΚΑ - 
ΕΤΕΑΜ). 

2. Οι οφειλόμενες εισφορές για το χρονικό διάστημα από της υπαγω¬ 
γής στην ασφάλιση του Ειδικού τομέα μέχρι της ισχύος του παρόντος 
βαρύνουν το Δικηγορικό Σύλλογο Πειραιά και τους τακτικούς υπαλλή¬ 
λους αυτού κατά τα οιντίστοιχα ποσοστά που ορίζονται από την παρ. 5 
του άρθρου 55 του ν. 114(1/1981. 

3. Ο υπολογισμός των εισφορών αυτών γίνεται επί τών εκάστοτε 
αποδοχών, όπως αυτές προσδιορίζονται στην παρ. 5 του άρθρου 55 του 
Ν. 1140/81, που καταβλήθηκαν στους ασφαλισμένους από της υπα¬ 
γωγής τους στην ασφάλιση του ΙΚΑ-ΕΤΕΑΜ. 

4. Το ποσό που προκύπτει από τις εισφορές για τό παραπόινω χρονικό 
διάστημα καταβάλλεται από μεν τον εργοδότη εντός μηνός από τη δη¬ 
μοσίευση του παρόντος, από δε τους υπαλλήλους σε εξ (6) ισόποσες μη¬ 
νιαίες δόσεις, οι οποίες παρακρατούνται από τον εργοδότη από τις απο¬ 
δοχές τους και αποδίδονται στον τομέα μαζί με τις τακτικές, εισφορές. 

Στον Υφυπουργό Υγείας, Πρόνοιας κάι Κοινωνικών Ασφαλίσεων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 12 Ιανουάριου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Ν. ΡΙΖΟΓΙΑΝΝΗΣ 
■ -♦-^ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 32 (4) 

Ίδρυση Ταμείου Προνοίας Δικηγόρων Γιαννιτσών και έγκριση κατα¬ 
στατικού τουί 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 1 του Α.Ν. 87/1936 
(ΦΕΚ 390 τ.Α’). 

2. Τις διατάξεις της παρ. 3 του άρθρου 3 του Ν. ,1487/1984 (ΦΕΚ 
166 τ.Α’) σε συνδυασμό με τις διατάξεις του άρθρου 19 του Ν. 1738/ 

1987 (ΦΕΚ 200 τ.Α'). ' 

3. Τις διατάξεις του άρθρου 14 τού Π.Δ/τος 105/3.3.88 (ΦΕΚ 46 
τ.Α·). 

4. Την 904/30.11.1988 απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων (ΦΕΚ 863/ 
τ.Β’). 

5. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 11η/22.6.88 συνεδρίασή του της ΚΕ' περιόδου: 

6. Την 861/1988 γνωμοδότηση του Συμβουλίου της Επικράτειας 
μετά από πρόταση του Υφυπουργού Υγείας, Πρόνοιας και Κοινωνικών 
Ασφοιλίσεων, αποφασίζουμε: 

ΑΡΘΡΟ ΜΟΝΟ 

Κυρώνονται οι από 9.12.1987 και 8.9.1988 αποφάσεις της Γένι- 

κής Συνέλευσης των μελών του Δικηγορικού Συλλόγου Γιαννιτσών, για 
την ίδρυση Ταμείου Προνοίας Δικηγόρων Γκχννιτσών και την έγκριση 
του καταστατικού του, οι οποίες έχουν ως εξής: 

«ΚΑΤΑΣΤΑΤΙΚΟ ΤΑΜΕΙΟΥ ΠΡΟΝΟΙΑΣ 
ΔΙΚΗΓΟΡΩΝ ΓΙΑΝΝΙΤΣΩΝ» 

ΑΡΘΡΟ 1 
ΙΔΡΥΣΗ - ΕΔΡΑ 

Ιδρύεται στο Δικηγορικό Σύλλογο ΓιοηΛίίτσών, με βάση τον Α.Ν. 87/ 
1936, ειδικό ταμείο με την επωνυμία «ΤΑΜΕΙΟ ΠΡΟΝΟΙΑΣ ΔΙΚΗ¬ 
ΓΟΡΩΝ ΓΙΑΝΝΙΤΣΩΝ» Νομικό Πρόσωπο Δημοσίου Δικαίου (ΝΠΔΔ) 
με έδρα τα Γιαννιτσά. 

ΑΡΘΡΟ 2 

ΣΚΟΠΟΣ - ΔΙΑΡΘΡΩΣΗ 

1. Η διάρθρωση για την επίτευξη των σκοπών του Ταμείου είναι η 
εξής: 

Α. ΚΑΑΔΟΣ ΠΡΟΝΟΙΑΣ 

Β. ΚΑΑΔΟΣ ΚΟΙΝί^ΙΚΩΝ ΠΑΡΟΧΩΝ 

2. Α. Σκοπός του Κλάδου ΠΡΟΝΟΙΑΣ είναι: 

α) Η παροχή «εφάπαξ» χρηματικού βοηθήματος σε δικηγόρους που 
αποχωρούν από το δικηγορικό επάγγελμα, ύστερα από πολύχρονη ενά¬ 
σκησή του, ή σε δικηγόρους που παύονται οριστικά. 

β) Η παροχή «εφάπαξ» χρηματικών βοηθημάτων, σε δικηγόρους που 
αποχωρούν από το δικηγορικό επάγγελμα, για λόγους αναπηρίοις ή νο¬ 
σήματος. 

γ) Η παροχή «εφάπαξ» βοηθήματος στους συγγενείς (κληρονόμους) 
δικηγόρου που πέθάνε. 

Β. Σκοπός του Κλάδου ΚΟΙΝΩΝΙΚΩΝ ΠΑΡΟΧΩΝ είναι η παροχή: 

α) Επιδομάτων οιλληλοβοηθείοις. 

β) Εξόδων κηδείας και μεταφοράς σορού. 

γ) . Δαπανών παιδικών κατασκηνώσεων (ίδρυση ή μίσθωση). 

Η δαπάνη .για τον κλάδο αυτό δεν μπορεί να υπερβαίνει το 30% των 
ακαθαρίστων εσόδιον κάθε χρήσης. 

ΑΡΘΡΟ 3 
ΜΕΑΗ 

Μέλη του Ταμείου είναι υποχρεωτικά όλοι οι νόμιμα διορισμένοι δι¬ 
κηγόροι οι εγγεγραμμένοι στο Μητρώο του Δικηγορικού Συλλόγου 
Γιαννιτσών, καθώς και εκείνοι που θα εγγραφούν στο μέλλον και που 
διατηρούν στην περιφέρεια του Πρωτοδικείου Γιαννιτσών το δικηγορικό 
τους γραφείο και ασκούν πραγματικά ως κύριο και αποκλειστικό επάγ¬ 
γελμα το του δικηγόρου, εκπληρούν δε τις αναφερόμενες στο καταστα¬ 
τικό αυτό υπιοχρειόσεις τους; 

ΑΡΘΡΟ 4 

ΠΟΡΟΙ ΤΟΥ ΤΑΜΕΙΟΥ 

Πόροι του Ταμείου είναι οι εξής: 

1. Δραχμές 2.000 που καταβάλλονται από κάθε δικηγόρο το πρώτο 
διοριζόμενο ή αναΐηοριζόμενο στην περιφέρεια του Πρωτοδικείου Γιαννι¬ 
τσών ή και από μετάθεση από άλλο δικαστήριο ως δικαίωμα εγγραφής. 

2. Δροιχμές 1.000 καταβαλλόμενες εφάποιξ από κάθε ασκούμενο δι¬ 
κηγόρο. : 

3. Δραχμές 1.500 καταβαλλόμενες εφάπαξ για την αναγνώριση του 
γάμου κάθε δικηγόρου-μετόχου του Ταμείου. 

4. Τα ποσά που εισπράττονται από το Ταμείο στις περιπτώσεις των 
εδ. 3 .και 4 του άρθρου 11 του παρόντος και γενικά κάθε άλλο έσοδο του 
Ταμείου που δεν υπάγεται στα έσοδα του άρθρου 5. 

5. Τα κληροδοτήματα και οι δωρεές προς το Ταμείο. 

6. Οι τόκοι και λοιπά έσοδα της περιουσίας του Ταμείου. 

7. Τα επιβαλλόμενα στα μέλη του Ταμείου πρόστιμα, σύμφωνα με τις 
διατάξεις του παρόντος καταστατικού. 

8. Ποσοστό 5% επί των ακαθαρίστων εσόδων, των πάσης φύσεως 
ταμείων συνεργασίας, που καθιερώθηκαν νόμιμα στο Δικηγορικό Σύλ¬ 
λογο Γιαννιτσών. 

9. Τα ειδικά τέλη παράστασης των δικηγόρων στα Διοικητικά, Πολι¬ 
τικά και Ποινικά Δικαστήρια, που καταβάλλονται όπως προβλέπεται 
πιο κάτω, δεν βαρύνουν τους διαδίκους ιδιώτες αλλά αποκλειστικά το 


δικηγόρο, που ενεργεί τις παρακάτω πράξεις στην περιφέρεια του Πρω¬ 
τοδικείου Γιαννιτσών. 

Τα ειδικά αυτά τέλη είναι τα εξής: 

Α) Διαδικασίες στα Διοικητικά Δικαστήρια, τις Επιτροπές Ενστάσεων 
και προσφυγών και τις Διοικητικές γενικά Αρχές. 

1) σε κάθε ένσταση, δήλωση, προσφυγή, αντίρρηση και οποιαδήποτε 
αίτηση, σύμφωνα με τους τελωνειακούς και διοικητικούς, γενικά νό¬ 
μους, προς τα διοικητικά δικαστήρια δρχ.200, 

2) σε κάθε κατάθεση Έφεσης κατά των αποφάσεων των της προη¬ 
γούμενης με αριθμ. (1) περίπτωσης, αναφερομένων Πρωτοβάθμιων 
Διοικητικών Δικαστηρίων δρχ.300, 

3) στην περίπτωση αίτησης αναίρεσης κατά αποφάσεων των Διοικη¬ 
τικών Εφετείων, των Δευτεροβαθμίων, Διοικητικών Δικαστηρίων και 
κάθε μορφής Διοικητικών Δικαστηρίων δρχ. 400. 

Β) Δικαιοδοσίες Πολιτικών Δικαστηρίων. 

α) Διαδικασίες στο Ειρηνοδικείο (πολιτικές) γενικά. 

1) Στο πρωτότυπο κάθε αγωγής αίτησης, πλήρης ανακοίνωσης, με 
προσεπίκληση παρέμβασης, ανακοπής που απευθύνεται στο Ειρηνοδι¬ 
κείο ή τον Ειρηνοδίκη, σε κάθε παράσταση δικηγόρου, με οποιαδήποτε 
ιδιότητα, για συζήτηση υπόθεσης ή αναβολή, οποιασδήποτε διαδικασίας 
χωρίς να εξαιρούνται οι εργατικές διαφορές και οι μικροδιαφορές ή για 
τη δόση όρκου στο Ειρηνοδικείο ή στον Ειρηνοδίκη σε κάθε παράσταση ή 
αίτηση ή ένσταση που δεν μνημονεύεται ειδικά παραπάνω και απευθύνε¬ 
ται στο Ειρηνοδικείο ή τον Ειρηνοδίκη δρχ. 100. 

2) Στο πρωτότυπο έφεσης, που ασκείται και κατατίθεται κατά Ειρη- 
νοδειακών αποφάσεων, καταβάλλεται τέλος δρχ. 150. 

3) Στο πρωτότυπο αίτησης αναίρεσης ή αναψηλάφησης, κατά των 
αποφάσεων του Ειρηνοδικείου, επικολλάται ειδικό ένσημο δρχ. 200. 

β) Διαδικασίες στο Πρωτοδικείο (πολιτικές) γενικά 

1) στο πρωτότυπο κάθε αγωγής, αίτησης, κλήσης, ανακοίνωσης, 
παρέμβασης, ανακοπής κάθε μορφής κ.λπ. που απευθύνεται στο Πολυ¬ 
μελές ή Μονομελές Πρωτοδικείο, οποιασδήποτε διαδικασίοις και ειση- 
γητού, ως και εισηγητού πτώχευσης, για παράσταση προς συζήτηση 
υπόθεσης, για αναβολή, οποιασδήποτε διαδικασίας αρμοδιότητας των 
πιο πάνω Δικαστηρίων ή κατά τη δόση όρκου, τη διενέργεια αυτοψίας ή 
πραγματογνωμοσύνης στο Πολυμελές ή Μονομελές Πρωτοδικείο και σε 
κάθε άλλη παράσταση ή ένσταση που δεν μνημονεύεται ειδικά παρα¬ 
πάνω και απευθύνεται στο Πολυμελές ή Μονομελές Πρωτοδικείο ή τον 
Εισηγητή ή το Γραμματέα αυτών των Δικαστηρίων δρχ. 200, 

2) στο πρωτότυπο της έφεσης που κατατίθεται, κατ’ αποφάσεως του 
Πολυμελούς ή Μονομελούς Πρωτοδικείου δρχ. 300, 

3) στο πρωτότυπο αίτησης αναίρεσης ή αναψηλάφησης που κατατί¬ 
θεται κατ’ αποφάσεως του Πολυμελούς ή Μονομελούς Πρωτοδικείου 
δρχ. 400, 

4) στο πρωτότυπο αίτησης στον Εισηγητή, για τη διεξαγωγή αποδεί¬ 
ξεων και σε κάθε παράσταση στον Εισηγητή ή εντετοιλμένο δικαστή για 
τη διεξαγωγή μαρτυρικών αποδείξεων στις αποφάσεις του Πολυμελούς, 
οποιασδήποτε διαδικασίας, αυτοψίας και πραγματογνωμοσύνης δρχ. 

γ) Διαδικασίες στο Εφετείο (πολιτικές) 

1) στην περίπτωση της εγγραφής κάθε έφεσης, κλήσης, αίτησης προ- 
σφυγής, προσεπίκλησης, παρέμβασης κ.λπ. στο πινάκιο του δευτερο¬ 
βάθμιου δικαστηρίου, γενικά δρχ. 300, 

2) σε κάθε παράσταση στο Εφετείο ή τον Πρόεδρο αυτού, για συζή¬ 
τηση προσφυγής, έφεσης ή κλήσης και σε κάθε υπόθεση γενικά, για τη 
δόση όρκου, διενέργεια πραγματογνωμοσύνης ή εξέταση μαρτύρων 
δρχ. 300, 

3) για την κατάθεση αίτησης, προσεπίκλησης, παρέμβασης κ.λπ. στο 
πρωτότυπο των σχετικών δικογράφων, επικολλάται ένσημο δρχ. 300, 

4) στο πρωτότυπο αναιρέσεων ή αναψηλαφήσεων, κατά των αποφά¬ 
σεων του Εφετείου γενικά (Τριμελές - Πενταμελές, Προεδρικής κ.λπ.) 
κάθε διαδικασίας δρχ. 500. 

γ) Ποινικές δικαιοδοσίες 

1) στο υπόμνημα οποιούδήποτε διαδίκου, που υποβάλλεται στο στά¬ 
διο της κυρίας ανάκρισης και σε κάθε παράσταση για απολογία κατηγο¬ 
ρουμένου στον ανακριτή κυρίας ανάκρισης, στο υπόμνημα που απευθύ¬ 
νεται στο Συμβούλιο Πλημμελειοδικών και σε κάθε περίπτωση ενώπιον 
του Συμβουλίου Πλημμελειοδικών δρχ. 200, 

2) στο υπόμνημα που απευθύνεται στο Συμβούλιο των Εφετών και σε 
κάθε παράσταση στο Συμβούλιο των Εφετών δρχ. 300, 

3) σε κάθε παράσταση για την υπεράσπιση του κατηγορούμενου ή 
της πολιτικής αγιογής, στο ακροατήριο του Πταισματοδικείου δρχ. 

100, του Μονομελούς και Τριμελούς Πλημμελειοδικείου δρχ. 200, του 
Εφετείου δρχ. 300, του Κακουργιοδικείου δρχ. 400. 

Δ) Για τη λήψη απογράφου όταν πρόκειται για απόφαση ή διαταγή 
πληρωμής ή πρακτικό συμβιβασμού κ.λπ. 

α) Ειρηνοδικείου και τυταισματοδικείου δρχ. 100. 

β) Πρωτοδικείου και Πλημμελειοδικείου δρχ. 200. 

γ) Εφετείου'(Πολιτικού ή Ποινικού) δρχ. 300. 

ΑΡΘΡΟ 5 

Τα παραπάνω επιβαλλόμενα τέλη σε όλες τις διαδικασίες καταβόιλ- 
λονται υποχρεωτικά από τους δικηγόρους, άσχετα από τον τρόπο αμοι¬ 
βής τους που παρίστανται ή ενεργούν με την ιδιότητα του δικηγόρου 
ενώπιον των δικαστηρίων της περιφέρειοις του Πρωτοδικείου Γιαννι¬ 
τσών και του Εφετείου Θεσσαλονίκης για τους παρ’ εφέταις δικηγόρους. 
Όταν ο δικηγόρος ενεργεί ως πληρεξούσιος του Δημοσίου και των Νο¬ 
μικών Προσώπων που έχουν ατέλεια, δεν καταβάλλει το επιβαλλόμενο 
τέλος. Επίσης, ότοιν δικηγόροι ενεργούν διαδικαστικές πράξεις ή παρί- 
στανται σε ατομικές τους υποθέσεις ή για υποθέσεις για τις οποίες δεν 
έχουν υποχρέωση να ζητήσουν αμοιβή, σύμφωνα με τον Κώδικα περί 
Δικηγόρων ή όταν διορίζονται από τις δικαστικές αρχές αυτεπαγγέλτως 
για την υπεράσπιση υποθέσεων στις περιπτώσεις αυτές, δεν καταβάλλε¬ 
ται κανένα τέλος... 

ΑΡΘΡΟ 6 

Η είσπραξη των πόρων του Ταμείου που αναφέρονται στις περιπτώ¬ 
σεις των εδαφίων από 1 μέχρι και 8 του άρθρου 4 γίνεται με αποδείξεις 
διπλότυπες υπογραφόμενες από τον Ταμία του Διοικητικού Συμβου¬ 
λίου. 

Η είσπραξη των οριζομένων τελών από το παραπάνω άρθρο 4, γίνε¬ 
ται με επικόλληση ειδικού ενσήμου που διαγράφεται από τον παραλαμ- 
βάνοντα ή τον εκδίδοντα τα έγγραφα ή δικόγραφα δικηγόρο με τη σφρα¬ 
γίδα του. 

ΑΡΘΡΟ 7 

Η άρνηση καταβολής ή μη καταβολή των καθοριζόμενων τελών και 
πόρων από το άρθρο 4 του παρόντος, συνεπάγεται τις ακόλουθες κυρώ¬ 
σεις: 

α) την καταβολή των οφειλομένων τελών κατά το άρθρο 6 του παρό¬ 
ντος, β) πειθαρχική τιμωρία του μη καταβάλλοντος δικηγόρου και γ) 
την έκπτωση τούτου από τα ωφελήματα του Ταμείου. Η πειθαρχική τι¬ 
μωρία γίνεται κατά τη διαδικασία του Κώδικα περί Δικηγόρων. 

Για κάθε παράβαση επιβάλλεται ποινή προστίμου από 1.000 μέχρι 
30.000 δρχ. υπέρ του Ταμείου και προσωρινή παύση μέχρι των 6 μη- . 
νών (εναλλακτικά ή σω'ρευτικά). Η απόφαση για τιμωρία του δικηγόρου 
- μέλους του Ταμείου στην παραπάνω περίπτωση εκδίδεται μέσα σε 30 
ημέρες από τη βεβαίωση καθ’ οιονδήποτε τρόπο της παράβασής του. Σε 
περίπτωση εμμονής στην άρνηση καταβολής των ενσήμων ή υποτροίτής 
του τιμωρηθέντος μέλους του Ταμείου δύναται ,το Διοικητικό Συμβούλιο 
να αποφασίσει μετά την απολογία του εγκαλούμενού τη διαγραφή αυτού 
από το Ταμείο και την απώλεια όλων των ωφελημάτων, τα οποία παρέ¬ 
χονται από το παρόν Καταστατικό. Κατά της αποφάσεως με την οποία 
διατάσσεται η οριστική διαγραφή, επιτρέπεται προσφυγή ενώπιον της 
Γενικής Συνελεύσεως του Ταμείου μέσα σε ένα μήνα από την επίδοσή 
της στο διαγραφέντα. Η διάταξη αυτή δεν αποκλείει και την εφαρμογή 
των διατάξεων περί πειθαρχικών παραπτωμάτων του Κώδικα περί Δι¬ 
κηγόρων, ούτε απαλλάσσει το δικηγόρο από τις υποχρεώσεις του; των 
άρθρων 4 και 5 του παρόντος. Η επανεγγραφή του διαγραφέντος μέ¬ 
λους επιτρέπεται με απόφαση του Διοικητικού Συμβουλίου και με την 
καταβολή όλων των οφειλομένων τελών και της εισφοράς νέας εγγρα¬ 
φής του, σύμφωνα με τη διάταξη του άρθρου 4 του παρόντος. 

ΑΡΘΡΟ 8 

.. , "χ . » 

ΔΙΑΘΕΣΗ ΤΩΝ ΠΟΡΩΝ ' 

Από το σύνολο των ακαθάριστων εσόδων του Ταμείου αφαιρούνται 
τα γενικά έξοδα διαχειρίσεως και διοικήσεως και γενικά όλες οι υποχρε¬ 
ώσεις του Ταμείου Πρόνοιας και το υπόλοιπο διατίθεται για το σχηματι¬ 
σμό άποθεματικού κεφαλαίου του Ταμείου. Η καταβολή των εξόδων 
διοικήσεως γίνεται με βάση τις ειδικές πιστώσεις που (αναγράφονται 
στον ετήσιο προϋπολογισμό. Δύναται το Διοικητικό Συμβούλιο με από¬ 
φασή του εγκρινομένη από τον Υπουργό Υγείας, Πρόνόιιχς και Κοινωνι¬ 
κών Ασφίχλίσεων να ζητήσει την τροποποίηση τόυ'προϋπολογισμού του 
για την εγγραφή συμπληρωματικών πιστώσεων και την εγγραφή νέων 
πιστώσεων που δεν είχιχν προβλέφθεί στον προϋπολογισμό. 


ΑΡΘΡΟ 9 

. ΓΕΝΙΚΑ ΕΞΟΔΑ 

Τα έξοδα δκχχειρίσεως και γενικά οι δαπάνες γίνονται με εντιχλματα 
πληρωμής που εκδίδονται και υπογράφονται από τον Πρόεδρο του Διοι¬ 
κητικού Συμβουλίου και τον Ταμία. Τα έξοδα γράφονται ανιχλυτικά 
στον ψηφιζόμενο κάθε χρόνο από τη Γενική Συνέλευση προϋπολογισμό, 
ο οποίος υποβιχλλεται για έγκριση από τον Υπουργό Υγείιχς, Πρόνοιας 
και Κοινωνικών Ασφαλίσεων. 

ΑΡΘΡΟ ίο 

ΠΑΡΟΧΕΣ - ΜΕΤΟΧΕΣ - ΔΙΚΑΙΟΥΧΟΙ 

Πρόσωπα που έχουν δικαίωμα να παίρνουν ,από το Ταμείο τα προ- 
βλεπόμενα βοηθήματα από το Καταστατικό (χυτό είναι: α) οι μέτοχοι 
(δικηγόροι) και β) οι δικαιούχοι (ορισμένοι συγγενείς τους) και γ) οι 
ασκούμενοι δικηγόροι που ασκούνται πραγματικά κατά την αιτιολογη¬ 
μένη κρίση του Δ.Σ., α) μέτοχοι είναι όλοι οι διορισμένοι δικηγόροι στην 
περιφέρεια του Πρωτοδικείου Γιαννιτσών, που ασκούν ως μόνο και απο¬ 
κλειστικό επάγγελμα του δικηγόρου, β) δικαιούχοι είναι οι συγγενείς 
των μετόχων που υπεισέρχονται στη θέση του θανόντος, δηλ. 1) η σύζυ¬ 
γος και τα τέκνα των μετόχων τα εκ του νομίμου γάμου προερχόμενα, 
τα νομιμοποιηθέντα, τα θετά ως και οι κατίόντες τούτων, οπότε το βοή¬ 
θημα κατανέμεται σύμφωνα με τις διατάξεις του άρθρου 1813 του 
Αστικού Κώδικα, άσχετα με την ηλικία του, 2) οι γονείς καί οι'ιχνήλικοΓ 
αδελφοί και οι άγαμες αδελφές τούς που συγκατοικούν με το μέτοχο και 
διατρέφονται απ’ αυτόν. Η ύπαρξη συγγενών της πρώτης περιπτώσεως 
αποκλείει τους συγγενείς της δεύτερης. 

Ο θανών δικηγόρος - μέτοχος, δύναται με διαθήκη του, να ορίζει δια¬ 
φορετικά την κατανομή του βοηθήματοςί Εάν δεν υπάρχουν ρι παροι-, · 
πάνω συγγενείς, το προβλεπόμενο βοήθημα παραμένει σε όφελος του 
Ταμείου και λογίζεται ως πόρος αυτού.' " ". 

ΑΡΘΡΟ 11 , 

Δικαίωμα να πάρουν από το Ταμείο τα βοηθήματα που καθορίζοι^αι 
από το καταστατικό αυτό έχουν: 1) όλοι οι μέτοχοι που έχουν εκπληρώ¬ 
σει όλες τις επιβίχλλόμενες από το Καταστατικό αυτό, υποχρεώσεις τους,; 
2) τα δικαιώματα των εγγραφομένων μελών αρχίζουν από την εγγραφή 
τους στο μητρώο του Δικηγορικού Συλλόγου Γιαννιτσών, 3) δικηγόρος 
που μετατίθεται σε (χλλο Πρωτοδικείο ή αποχωρεί από τη δικηγορία 
λόγω ασυμβίβαστου με θέση που κατέλαβε για να γίνει εκ νέου μέλος ή 
μέτοχος του Ταμείου Πρόνοιας πρέπει να επιστρέφει άιο Ταμείο το ποσό 
που έχει ως ειδικό βοήθημα με τόκο προς 10% το χρόνο από την εί¬ 
σπραξη του βοηθήματος μέχρι την απόδοσή του, μέσα σε'τρία χρόνια 
και σε έξι εξαμηνιαίες δόσεις, 4) δικηγόρος, μέλος του Ταμείου, που δεν 
ασκεί το λειτούργημα του δικηγόρου ή διέκοφε την άσκηση αυτού καί 
δεν το αναγγέλλει, κιχλείται με έγγραφο από τον πρόεδρο" του Ταμείου :· 
Πρόνοιας να καταβίχλει για το χρόνο της μη ασκήσεως ή-διακοπής τού 
λειτουργήματος εισφορά σε μηνιαίες δόσεις και το ποσό της εισφοράς 
καθορίζεται με απόφαση του Διοικητικού Συμβουλίου του Ταμείου Πρό¬ 
νοιας και με σύμφωνη γνώμη του Διοικητικού Συμβουλίου του Δικηγο¬ 
ρικού Συλλόγου Γιαννιτσών. Η εισφορά καθορίζεται με βάση τον μέσο 
όρο των ακαθάριστων εσόδων των ενεργών μελών τόυ Τίχμείόυ, 5) 0 δι¬ 
κηγόρος που αρνείται να καταβάλει την παραπάνω έώφόρά στις οριζό¬ 
μενες προθεσμίες, δεν έχει δικαίωμα στα παρεχόμενα βοηθήματα από 
το Ταμείο, 6) οι παραπάνω διατάξεις δεν έχουν εφαρμογή:-ά) στα μέλη 
που διακόπτουν την άσκηση της δικηγορίας για-λόγους ασθένειας β) 
στους επιστρατευόμενους εφέδρους ή στα μέλη που υπηρετούν τη στρα- : 
τιωτική τους θητεία και.γ) στα μέλη που απουσιάζουν στοιεξωτερικό για 
σπουδές ύστερα από έγγραφη άδεια του Προέδρου του Δικηγορικού 
Συλλόγου Γιαννιτσών για δύο χρόνια. 

Στις περιτιτώσεις αυτές ο χρόνος διακοπής λογίζεται ώς χρόνος ενερ- 
γού ασκήσεως της δικηγορίας και έχουν αυτοί όλα τα δικαιώματα που ' 
προβλέπονται από το Καταστατικό; 

ΑΡΘΡΟ 12 

ΒΟΗΘΗΜΑΤΑ ΕΚΤΑΚΤΑ 

1) Το Ταμείο Προνοίας χορηγεί «εφάπαξ» βοήθημα στους μετόχους 
του που έχουν πέντε (5) τουλάχιστον χρόνια συμμετοχής σ’ αυτό και 
αποχωρούν από τη δικηγορία, ύστερα από τριάντα πέντε (35) χρόνια 
άσκησης πραγματικής δικηγορικής υπηρεσίας. Το βοήθημα υπολογίζε¬ 
ται σε είκοσι χιλιάδες δρχ. για κάθε χρόνο συμμετοχής τόυ' στο Ταμείο 
και μέχρι τριάντα πέντε (35) χρόνια το πολύ. 

2) Σε περίπτωση θανάτου μέλους του Ταμείου ή αποχωρήσεώς του 
από το Ταμείο για λόγους αναπηρίας, ή νοσήματος όπως προβλέπονται 
αυτοί και καθορίζονται από τις σχετικές διατάξεις του Ταμείου Νομι¬ 
κών, παρέχεται ολόκληρο το βοήθημα (εφάπαξ). Στην περίπτωση θανά¬ 
του του μετόχου το ειδικό αυτό βοήθημα, όπως παραπάνω καθορίζεται, 
χορηγείται στους δικαιούχους κατά διαδοχική σειρά κληρονόμους του, 
σύμφωνα με το άρθρο 10 του Καταστατικού, χωρίς διάκριση του χρό¬ 
νου συμμετοχής του στο Ταμείο. 

3) Σε περίπτωση μεταθέσεως του μετόχου ή διορισμού του σε δημό¬ 
σια θέση ή σε θέση νομικού προσώπου δημοσίου δικαίου ή και παραίτη¬ 
σής του με τη συμπλήρωση του εξηκοστού (60) έτους της ηλικίας του 
και διαγραφής του από τα μητρώα του Δικηγορικού Συλλόγου Γιαννι- 
τσών και του μητρώου του Ταμείου Προνοίας ή οριστικής παύαεώς του, 
ο μετατιθέμενος, απο)'ωρών ή παυθείς παίρνει το ανάλογο βοήθημα 
εφόσον έχει συμπληρώσει πέντε (5) τουλάχιστον χρόνια συμμετοχής στο 
Ταμείο Προνοίας και το οποίο βοήθημα υπολογίζεται όπως στην παρ. 1 
του άρθρου αυτού, δηλ . ανόιλογα με τα χρόνια συμμετοχής του στο Τα¬ 
μείο. 

4) Για τον υπολογισμό του χρόνου δικηγορίας το άνω του εξαμήνου 
χρονικό διάστημα υπολογίζεται για ολόκληρο έτος. 

ΑΡΘΡΟ 13 

1. Οι Κοινωνικές παροχές του Ταμείου προς τους εν ενεργεία δικηγό¬ 
ρους μετόχους, περιλαμβάνουν: 

α) επιδόματα οιλληλόβοηθείας 

β) έξοδα κηδείας και μεταφοράς σορού μέσα στην Ελληνική Επικρά¬ 
τεια. 

γ) ίδρυση ή μίσθωση παιδικών κατασκηνώσεων, οι οποίες διοργοινώ- 
νονται και λειτουργούν μέσα στα πλαίσια και με την τήρηση των προ- 
βλεπόμενων διαδικασιών από τις ισχύουσες διατάξεις (άρθρα 10 Ν. 
1276/82,13 Ν. 1393/83,12 Ν. 1554/85 και 30 παρ. 7 Ν. 1759/ 
88 ). 

2. Για τις παροχές.του στοιχείου α της παρ. 1 ισχύουν τα εξής: Στους 
μετόχους δικηγόρους μόνο στους «εν ενεργεία» εφόσον αποδεδειγμένα 
ασκούν πραγματική δικηγορία και δεν έχουν άλλους πόρους από άλλη 
πηγή σε ιδιαίτερα, έκτακτες οινάγκες τους ή σε περιόδους σοβαρής γΓ 
αυτούς οικονομικής κρίσης, σε περίπτωση ασθένειοις, λοχείοις ή επιστρά¬ 
τευσής τους (εφεδρική όχι όμως αξιωματικού), ύστερα από αίτησή τους 
ή και «οίκοθεν» με αιτιολογημένη απόφαση του Δ.Σ. μετά από προηγού¬ 
μενη αιτιολογημένη έγγραφη εισήγηση μέλους του, είναι δυνατό να χο¬ 
ρηγείται, χωρίς επιστροφή, έκτακτο χρηματικό βοήθημα, που το ύψος 
του δεν επιτρέπεται να υπερβαίνει τις 100.000 δραχμές ετήσια, για 
κάθε δικηγόρο ή τις 150.000 δραχμές, στην περίπτωση που ο μέτοχος 
είναι πολύτεκνος (έχει τουλάχιστον 4 παιδιά). Τα παραπάνω επιδό¬ 
ματα, με πλήρως αιτιολογημένη απόφαση του Δ.Σ. και με σύμφωνη 
απόφαση εποπτικής επιτροπής, μπορούν να διπλασιασθούν σε έκτακτη 
και ιδιάζουσα περίπτωση, που αφορά το μέτοχο δικηγόρο. 

3. Για έξοδα κηδείας καταβάλλεται ποσό ίσο με το 40 πλάσιο του 
ημερομισθίου ανειδίκευτου εργάτη, όπως ισχύει κάθε φορά, για δε τη 
μεταφορά σορού ολόκληρη η δαπάνη, βάσει αποδείξεων. 

ΑΡΘΡΟ 14 

ΔΙΟΙΚΗΣΗ ΚΑΙ ΕΚΠΡΟΣΩΠΗΣΗ ΤΟΥ ΤΑΜΕΙΟΥ 

Το Ταμείο διοικείται από το Διοικητικό Συμβούλιο που αποτελείται 
από πέντε δικηγόρους μέλη του Ταμείου, που εκλέγονται από τη Γενική 
Συνέλευση του Δικηγορικού Συλλόγου. Τα μέλη του Διοικητικού Συμ¬ 
βουλίου εκλέγουν τον Πρόεδρο, τον Αντιπρόεδρο, το Γραμματέα και τον 
Ταμία. Τα μέλη του Διοικητικού Συμβουλίου εκλέγονται για τριετή θη¬ 
τεία που αρχίζει την 16 Μαρτίου. 

Οι αρχαιρεσίες για την εκλογή των μελών του Διοικητικού Συμβου¬ 
λίου γίνονται ταυτόχρονα με τις αρχαιρεσίες για την εκλογή των μελών 
του Δ.Σ. του δικηγορικού συλλόγου Γιαννιτσών. 

Σχετικά με τους εκλογείς, την εκλογιμότητα των υποψηφίων και την 
όλη διαδικασία των αρχαιρεσιών εφαρμόζονται οι εκάστοτε ισχύουσες 
διατάξεις του Κώδικα περί Δικηγόρων. 

Οι αρχαιρεσίες για την εκλογή του πρώτου Διοικητικού Συμβουλίου 
θα γίνουν σε ένα μήνα από τη δημοσίευση του Προεδρικού Διατάγματος, 
με την επιμέλεια του Δ.Σ. του Δικηγορικού Συλλόγου Γιαννιτσών, σύμ¬ 
φωνα με τις σχετικές διατάξεις του Κώδικα δικηγόρων που αφορούν την 


εκλογή τιον μελών του Δ.Σ. του δικηγορικού Συλλόγου και η θητεία του 
θα λήξει την 16.3.1990. 

ΑΡΘΡΟ 15 

Το Ταμείο εκπροσωπείται ενώπιον των διοικητικών και δικαστικών 
αρχών από τον Πρόεδρο του Διοικητικού Συμβουλίου και τα έγγραφα 
που εκδίδονται από το Ταμείο, υπογράφονται από τον Πρόεδρο και το 
Γροιμματέα. Τον Πρόεδρο κωλυόμενο αναπληρώνει ο Αντιπρόεδρος και 
το Γραμματέα το νεώτερο από τα μέλη του Συμβουλίου. 

ΑΡΘΡΟ 16 

1. Το Διοικητικό Συμβούλιο ασκεί τη διοίκηση και διαχείριση του 
Ταμείου, σύμφωνα με τις διατάξεις του παρόντος καταστατικού και 
φροντίζει για την κανονική είσπραξη των πόρων και για την επωφελή 
τοποθέτηση των κεφαλαίων αυτού. 

Τα διαθέσιμα κεφάλαια του Ταμείου κατατίθενται υποχρεωτικά σε 
έντοκο λογαριασμό στην Τράπεζα της Ελλάδος, σύμφωνα με τις διατά¬ 
ξεις του Α.Ν. 1611/50, όπως τροποποιήθηκε και συμτιληρώθηκε με 
τις διατάξεις του Ν.Δ/τος 2999/54. Τα διαθέσιμα κεφάλαια του Τα¬ 
μείου είναι δυνατόν να τοποθετούνται με απόφαση της Γ ενικής Συνέλευ¬ 
σης των μελών, εγκρινομένη από τον Υπουργό Υγείας, Πρόνοκχς και 
Κοινωνικών Ασφαλίσεων, τηρουμένων των διατάξεων γενικών ή ειδι¬ 
κών νόμων, που ισχύουν κάθε φορά σχετικά με την τοποθέτηση των κε¬ 
φαλαίων Ν.Π.Δ.Δ. σε χρεώγραφα και ακίνητα. 

2. Η διαδικασία επιλογής και αγοράς ακινήτων διενεργείται, σύμ¬ 
φωνα με τις διατάξεις του Π.Δ/τος 715/79 και δεν επιτρέπεται σε κα¬ 
μιά περίπτωση η υπογραφή του συμβολαίου της αγοραπωλησίοις πριν 
από την παροχή της έγγραφης έγκρισης του Υπουργού Υγείας, Πρό¬ 
νοιας και Κοινωνικών Ασφοιλίσεων. 

Η επένδυση σε χρεώγραφα γίνεται σύμφωνα με τους όρους και προϋ¬ 
ποθέσεις που ορίζουν οι σχετικές αποφάσεις της Επιτροπής Νομισματι¬ 
κών και Πιστωτικών θεμάτων της Τράπεζας της Ελλάδος. 

3. Το Διοικητικό Συμβούλιο στην αρχή κάθε έτους καταρτίζει και 
υποβάλλει στη Γενική Συνέλευση προς έγκριση τον προϋπολογισμό των 
εσόδων και εξόδων, στο τέλος δε της χρήσης υποβάλλει στη Γενική Συ¬ 
νέλευση τον απολογισμό. Και στις δυο περιπτώσεις ο προϋπολογισμός 
και απολογισμός, εκτυπώνονται και διανέμονται στα μέλη του Διοικητι¬ 
κού Συμβουλίου που είναι υπεύθυνα, αλληλέγγυα και εις ολόκληρο το 
καθένα για κάθε ζημιά που ήθελε τυχόν γίνει στο Ταμείο με υπαιτιότητά 
τους. 

ΑΡΘΡΟ 17 

Το Διοικητικό Συμβούλιο βρίσκεται σε απαρτία όταν είναι παρόντα 
τρία τουλάχιστον μέλη και οι αποφάσεις λαμβάνονται με πλειοψηφία 
ότοιν είναι παρόντα όλα τα μέλη και με ομοφωνία στην περίπτωση που 
είναι παρόντα τρία μόνον μέλη. 

Οι αποφάσεις του Διοικητικού Συμβουλίου καταχωρούνται σε βιβλίο 
πρακτικών που υπογράφεται από τον Πρόεδρο και το Γραμματέα και 
ορισμένες τοιχοκολλούνται στα γραφεία του Δικηγορικού Συλλόγου, 
όταν κρίνεται αναγκαίο από το Διοικητικό Συμβούλιο. 

ΑΡΘΡΟ 18 

Ο Ταμίας κάνει τις εισπράξεις των εσόδων με διπλότυπα αποδείξεων, 
όπως και τις πληρωμές με εντάλματα που υπογράφονται από τον Πρόε¬ 
δρο και το Γ ραμματέα και που στηρίζονται σε απόφαση του Διοικητικού 
Συμβουλίου και τον προϋπολογισμό. Ο ίδιος διαχειρίζεται υπεύθυνα και 
τα ένσημα που διατηρεί και τα διαθέτει προς κατανάλωση, αφού σφρα- 
γισθούν με τη σφραγίδα του Δ.Σ. Όταν απουσιάζει ο Ταμίας τον ανα¬ 
πληρώνει προσωρινά άλλο μέλος του Δ.Σ. Τα χρήματα που εισπράττει ο 
Ταμίας πρέπει να κατατίθενται αμέσως σε μια αναγνωρισμένη Τράπεζα 
ή στο Ταχυδρομικό Ταμιευτήριο εκτός από ποσό δραχμών μέχρι 
50.000 που μπορεί να έχει για τις πρόχειρες ανάγκες του Ταμείου. Η 
ανάληψη χρημάτων γίνεται με απόφαση του Διοικητικού Συμβου¬ 
λίου. 

ΑΡΘΡΟ 19 

ΕΠΟΠΤΙΚΗ ΕΠΙΤΡΟΠΗ 

Ως Εποπτική Επιτροπή του Ταμείου ορίζεται το εκάστοτε Διοικητικό 
Συμβούλιο του Δικηγορικού Συλλόγου Γ ιαννιτσών. Τούτο εποπτεύει και 
ελέγχει εάν οι πράξεις του Διοικητικού Συμβουλίου του Ταμείου, στις 
οποίες δεν συμπράττει με κοινές μαζί του αποφάσεις, είναι σύμφωνα με 
τις διατάξεις του Καταστατικού ή με τις κοινές αποφάσεις ή τις αποφά¬ 
σεις της Γενικής Συνέλευσης. Επίσης δικαιούται να εξετάζει και ελέγχει 

τα έγγραφα και βιβλία του Ταμείου και να κάνει υποδείξεις προς το 
Διοικητικό Συμβούλιο, το οποίο δύναται να συγκαλεί δια του Προέδρου 
του. Γενικά δικαιούται να παίρνει κάθε μέτρο που κρίνει απαραίτητο για 
την καλύτερη περιφρούρηση των συμφερόντων του Ταμείου. 

Η Εποπτική Επιτροπή οφείλει να ελέγχει και τον ετήσιο απολογισμό 
του Ταμείου και υποβάλλει σχετική έκθεση στη Γενική Συνέλευση. 

ΑΡΘΡΟ 20 

Η υπηρεσία των μελών του Διοικητικού Συμβουλίου και της Εποπτι¬ 
κής Επιτροπής παρέχεται δωρεάν. Μέλη του Διοικητικού Συμβουλίου 
που απουσιάζουν αδικαιολόγητα σε τρεις συνεχείς συνεδριάσεις, θεω¬ 
ρούνται ότι παραιτήθηκαν και τις θέσεις αυτών κατοιλαμβάνουν αμέσεος 
τα αναπληρωματικά μέλη. Το ίδιο γίνεται και όταν ορισμένα μέλη υπο¬ 
βάλουν παραιτήσεις. 

ΑΡΘΡΟ 21 

ΓΕΝΙΚΗ ΣΪΝΕΑΕΤΣΗ ΤΩΝ ΜΕΤΟΧΩΝ 

Η Γενική Συνέλευση του Ταμείου αποτελείται από όλους τους μετό¬ 
χους και συνέρχεται σε τακτικές συνεδριάσεις δύο φορές το χρόνο, τον 
Ιούνιο και το Δεκέμβριο, εκτάκτως δε όταν κρίνει (χναγκαίο το Διοικη¬ 
τικό Συμβούλιο ή ύστερά από έγγραφη αίτηση δέκα τουλάχιστον μελών. 

Η αίτηση αυτή πρέπει να αναγράφει τους λόγους της προσκλήσεως 
και να απευθύνεται προς το Διοικητικό Συμβούλιο, που είναι υποχρεω¬ 
μένο να συγκοιλέσει αμέσως Γενική Συνέλευση. 

ΑΡΘΡΟ 22 

Η Γενική Συνέλευση συγκαλείται από τον Πρόεδρο του Διοικητικού 
Συμβουλίου, με προσωπικές προσκλήσεις των μελών που αναγράφουν 
τα θέματα της συζητήσεως και υπογράφονται από τον Πρόεδρο του 
Διοικητικού Συμβουλίου. 

Κατά τα λοιπά ως προς την απαρτία, τη σύγκληση και διεξαγωγή 
της συνεδριάσεως και τη λήψη των αποφάσεων και την ενέργεια των αρ¬ 
χαιρεσιών εφαρμόζονται οι σχετικές διατάξεις του Κώδικα περί Δικηγό¬ 
ρων. 

ΑΡΘΡΟ 23 

ΜΕΤΑΒΑΤΙΚΕΣ ΔΙΑΤΑΞΕΙΣ 

Ο χρόνος συμμετοχής μετόχων του Ταμείου στα Ταμεία Πρόνοιας 
Δικηγόρων Βέρροιας αρχικά και ύστερα Έδεσσας, λογίζεται ως χρόνος 
συμμετοχής στο Ταμείο Πρόνοιας Δικηγόρων Γιαννιτσών, από της εγ¬ 
γραφής τους το πρώτον στα μητρώα του Δικηγορικού Συλλόγου Βέρ- 
ροιας και Έδεσσας αντίστοιχα. 

ΑΡΘΡΟ 24 

Η ισχύς του Καταστατικού αυτού αρχίζει από τη δημοσίευση του πα¬ 
ρόντος διατάγματος στην Εφημερίδα της Κυβερνήσεώς. 

Στον Υφυπουργό Υγείας, Πρόνοκχς και Κοινωνικών Ασφαλίσεων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 12 Ιανουάριου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΝΙΚ. ΡΙΖΟΓΙΑΝΝΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 33 (5) 

Τροποποίηση του εδαφίου α' της παρ. 3 του άρθρου 10 του Καταστατι¬ 
κού του Ταμείου Προνοίας Δικηγόρων Αάρισας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 1 του Α.Ν. 87/1936 
«περί ιδρύσεως Ταμείου Προνοίας Δικηγόρων παρ’ εκάστω Δικηγορικώ 
Συλλόγω του Κράτους» (ΦΕΚ 390 τ.Α'). 

2. Τις διατάξεις της παρ. 1 του άρθρου 1 του Ν. 753/1948 «περί 
διατάξεων τινών αφορωσών την περί Ταμείων Προνοίας Δικηγόρων 
Νομοθεσίαν» (ΦΕΚ 203 τ.Α’). 

3. Τις διατάξεις του Π.Δ/τος 105/3.3.88 (ΦΕΚ 46 τ.Α'). 

4. Την 904/30.11.88 κοινή απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων (ΦΕΚ 
863/88 τ.Β’). 

5. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 21η/21.9.88 συνεδρίασή του της ΚΕ' περιόδου. 

6. Την,840/1988 γνωμοδότηση του Συμβουλίου Επικράτειας μετά 
από πρόταση του Υφυπουργού Υγείας, Πρόνοιας και Κοινωνικών 
Ασφοιλίσεων, αποφασίζουμε: 

Άρθρο μόνο 

Κυρώνεται η από 29.10.87 απόφαση της Γενικής Συνέλευσης του 
Δικηγορικού Συλλόγου Αάρισας για την τροποποίηση του εδαφίου α' 
της παρ. 3 του άρθρου 10 του καταστατικού του Ταμείου Προνοίοις Δι¬ 
κηγόρων Αάρισας που κυρώθηκε με το 21/24.6.1941 Β.Δ/γμα (ΦΕΚ 
207/1941 τ.Α’) όπως έχει τροποποιηθεί και ισχύει σήμερα, η οποία 
έχει ως εξής: 

Το εδάφιο α’ της παρ. 3 του άρθρου 10 του Καταστατικού του Τα¬ 
μείου Προνοίοις Δικηγόρων Αάρισοις, όπως ισχύει μετά την τροποποί¬ 
ησή του με το 419/16.8.85 Π.Δ/γμα (ΦΕΚ 146/τ.Α'), τροποποιείται 
ως εξής: 

«3. α) Το ποσό του εφάπαξ χρηματικού βοηθήματος του άρθρου 2 
παρ. Β’ εδαφ. 1, 2 και 3 που παρέχεται στα μέλη του Ταμείου ή σε περί¬ 
πτωση θοινάτου στους συγγενείς που ορίζονται παραπάνω, ορίζεται από 
1ης Ιανουάριου 1988 και εφεξής σε 1.200.000 δραχμές για τα μέλη 
που έχουν συμπληρωμένη τριάντα ετών συμμετοχή στο Ταμείο από 
1.1.1949 και μετά, μη συνυπολογιζομένης σε καμία περίπτωση της 
πριν από την 1.1.1949 συμμιετοχής. 

Αν η συμμετοχή του μέλους από 1.1.1949 και μετά είναι μικρότερη 
των τριάντα (30) ετών, το εφάπαξ χρηματικό βοήθημα συνίσταται σε 
τόσα τριακοστά του ποσού 1.200.000 δριχχμών όσα είναι τα έτη συμμε¬ 
τοχής του στο Ταμείο από 1.1.1949 και μετά. 

Χρόνος συμμετοχής πέραν των 30 ετών δεν λαμβάνέται υπόψη για 
τον υπολογισμό της εφάπαξ παροχής. 

Την παραπάνω αύξηση δεν δικαιούνται τα μέλη του Ταμείου που 
αποχώρησαν πριν από την 1.1.1988, καθώς και τα μέλη που μετατέ¬ 
θηκαν πριν από την ημερομηνία αυτή από το Πρωτοδικείο Αάρισας σε 
άλλο Πρωτοδικείο ή κατέλαβαν θέση ασυμβίβαστη προς το λειτούρ¬ 
γημα του Δικηγόρου εφόσον η έκδοση της διοικητικής πράξης για την 
έκπτωση του δικηγόρου από το λειτούργημά του εκδόθηκε πριν από την 
1.1.1988». 

Στον Υφυπουργό Υγείας, Πρόνοιας και Κοινωνικών Ασφαλίσεων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 12 Ιανουάριου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚ. ΡΙΖΟΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




